Baltic Beverages Holding

Baltic Beverages Holding (forkortet BBH) er et selskab ejet af Carlsberg-gruppen. Det er en betydelig aktør på ølmarkedet i Rusland, Ukraine, de baltiske lande og Kasakhstan, især gennem besiddelse af en kontrollerende aktiepost i Baltika bryggeriet. Virksomheden markedsfører en række ølmærker fra 19 bryggerier, hvoraf de ti er i Rusland, fire i de baltiske lande, tre i Ukraine, et i Kasakhstan og et i Usbekistan. Selskabet brygger desuden Carlsberg, Kronenbourg og Tuborg på licens. BBH var tidligere et 50/50-ejet joint-ventureselskab mellem det britiske Scottish & Newcastle og Carlsberg. Carlsberg gav i januar 2008 et bud på at købe Scottish & Newcastle sammen med Heineken. Da dette opkøb blev godkendt i april samme år af selskabets aktionærer, blev Carlsberg eneejer af BBH.

Historie 

Virksomheden blev grundlagt i 1991.

Bryggerier

Baltika bryggeri (Rusland) 

Det russiske bryggeri Baltika begyndte produktionen i 1990. Størstedelen af selskabets aktier (85%) ejes af Baltic Beverages Holding (BBH).

Saku bryggeri (Estland) 

Det estiske bryggeri Saku går tilbage til 1820. Størstedelen af selskabets aktier (75%) ejes af Baltic Beverages Holding (BBH).

Aldaris bryggeri (Letland) 

Bryggeriet blev grundlagt i 1865 i Riga, Aldaris beskæftiger mere end 400, og er det største bryggeri i Letland. Den brygger en række øl, for det meste bleg pilsnerøl. De mest populære mærker omfatter Luksus, Zelta, Gaišais (let øl), Pilzenes (pilsner) og Porteris.

Litauen

Utenos Alus Bryggeri 

Utenos Alus er et litauisk bryggeri, etableret i Utena i 1977.

Utenos Alus og Švyturys bryggerier fusionerede til aktieselskab Švyturys-Utenos Alus i 2001. I februar 2003 blev virksomheden omdannet til et lukket fondsejet selskab.

Švyturys bryggeri 

Švyturys er et bryggeri i Klaipeda, Litauen, ejet af Švyturys-Utenos Alus-fonden.

Bryggeriet blev etableret i 1784 af købmand J. W. Reincke i Klaipeda, på det tidspunkt kendt som Memel i Østpreussen. Efter oprettelsen af det tyske kejserrige, blev bryggeriet en del af ’’”Memeler Aktien-Brauerei & Destillation”’’ den 15. september 1871. Bryggeriet kom under litauisk kontrol da Memel-området blev en del af Litauen i 1923. Fra 1940, efter området var blevet annekteret af Nazityskland det foregående år, blev bryggeriet administreret af ’’”Memeler Ostquell Brauerei GmbH”’’. Efter Klaipėda blev en del af Litauiske SSR i 1945 efter 2. verdenskrig blev bryggeriet igen litauisk.

Švyturys og Utenos Alus bryggerier fusionerede som aktieselskabet Švyturys-Utenos Alus i 2001. I februar 2003 blev virksomheden omdannet til et lukket fondsejet selskab. I øjeblikket kontrollerer Carlsberg-gruppen Švyturys-Utenos Alus gennem BBH.

Kalnapilis bryggeri 

Efter det norske selskab Orkla fusionerede med Carlsberg i 2001 blev BBH den dominerende ølproducent i Litauen, med kontrol over de tre største bryggerier i Litauen (Kalnapilis, Švyturys og Utenos Alus), så BBH blev pålagt at sælge et af de tre selskaber af Konkurencerådet i Litauen. I 2001 blev Kalnapilis solgt til Royal Unibrew.

Kilder

Ekstern henvisning 

 BBH 

Bryggerier i Rusland
Bryggerier i Letland
Bryggerier i Litauen
Holdingselskaber
Etableret i 1991
Datterselskaber til Carlsberg